имал договорни отношения с Eximbank. Независимо от гореизложеното, Комисията провери всички договори за заеми, сключени между производителите износители и всички банки собственост на държавата. Във връзка с това Комисията успя да провери дали лихвеният процент, прилаган по заемите от банките държавна собственост, е съпоставим с международните референтни показатели както за заеми, деноминирани в индонезийски рупии (IDR), така и за заеми, деноминирани в щатски долари. Що се отнася до заемите, деноминирани в IDR, Комисията направи сравнение между лихвения процент, плащан от производителите износители по време на срока на заема, и доходността на индонезийските облигации с подобен срок, които са на разположение в Bloomberg. Комисията счете, че те са съпоставими.
 (261)
 Следователно, предвид факта, че Комисията не установи предоставяне на полза по тази схема, тя не анализира допълнително схемата.
 3.6. Заключение относно субсидирането
 (262)
 Комисията изчисли размера на подлежащите на изравняване субсидии за всеки производител износител в съответствие с разпоредбите на основния регламент, като проучи всяка субсидия или програма за субсидиране и събра тези стойности, за да изчисли общия размер на субсидирането за всеки производител износител за разследвания период. За да изчисли посочения по-долу общ размер на субсидирането, Комисията първо изчисли процента на субсидиране, който представлява размерът на субсидията като процент от общия оборот на дружеството. След това този процент бе използван, за да се изчисли субсидията, предоставена за износа на разглеждания продукт за Съюза през разследвания период. След това бе изчислен размерът на субсидията на тон от разглеждания продукт, изнасян за Съюза по време на разследвания период, и посочените по-долу маржове бяха изчислени като процент от стойността CIF (стойност, застраховка и навло) на същия износ на тон.
 (263)
 Предвид съдействието на всички индонезийски производители износители, като размер за „всички други дружества“ беше временно взет най-големият размер, определен за оказалите съдействие дружества.
 Дружество
 Процент на субсидиране
 PT Ciliandra Perkasa
 8,0 %
 PT Intibenua Perkasatama и PT Musim Mas (Musim Mas Group)
 16,3 %
 PT Pelita Agung Agrindustri и PT Permata Hijau Palm Oleo (Permata Group)
 18,0 %
 PT Wilmar Nabati Indonesia и PT Wilmar Bioenergi Indonesia (Wilmar Group)
 15,7 %
 Всички други дружества
 18,0 %
 4. ВРЕДА
 4.1. Определение за промишленост на Съюза и производство на Съюза
 (264)
 През разследвания период 44 производители в Съюза, които са били членове на EBB, и още 196 известни производители, които не са членували в EBB, са произвеждали сходния продукт. Всички тези производители съставляват „промишлеността на Съюза“ по смисъла на член 9, параграф 1 от основния регламент.
 (265)
 Както е посочено в съображения 17—20, Комисията подбра в извадката трима производители от Съюза, които представляваха 18 % от общото производство на Съюза на сходния продукт.
 (266)
 Комисията изчисли общото производство на Съюза на биодизел през разследвания период на около 13 милиона тона въз основа на предоставената от EBB информация относно промишлеността на Съюза.
 (267)
 EBB обобщава данни относно производството от членовете си, които представляват около 70 % от производството на биодизел в Съюза. Що се отнася до производството на дружества, които не са негови членове и представляват около 30 % от производството на биодизел в Съюза, EBB